kardosdrur/scandi-wiki huggingface dataset:
Fredeburg

Fredeburg er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.
Den er målt på indbyggere, den mindste kommune i kreisen.

Geografi 
Fredeburg ligger mellem Ratzeburg og Mölln ved Alte Salzstraße (Bundesstraße 207) fra Lüneburg til Lübeck i Naturpark Lauenburgische Seen. Kommunens område består hovedsageligt af skov.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Bjørn Hansen (musiker)

Bjørn Hansen (født d. 10. december 1943, København) er en dansk musiker, der er kendt som forsangeren i popgruppen Bjørn & Okay siden 1968.

Bjørn er født i København, hvor han spillede i forskellige danseorkestre og samtidig passede sit job i en Radio- og TV-forretning. I 1964 flyttede han til Thy hvor han året efter fik sønnen Johnny.

Eksterne henvisninger 
 Biografi på Bjørn og Okay´s hjemmeside 
 

Sangere fra Danmark
Personer fra Vesterbro
International Council of Museums

International Council of Museums (ICOM) er en international organisation af museer og professionelle museumsfolk. Organisationen arbejder med forskellige ting knyttet til bevaring og formidling af verdens natur- og kulturarv, nu og i fortiden, synlige og usynlige naturminder og kulturminder. ICOM blev stiftet i 1946 som en NGO, og har et nært forhold til UNESCO, formelt og konsultativt. Som en almennyttig organisation er ICOM hovedsagelig finansieret af kontingent og med støtte, blandt andet fra statlige kilder. Museer og individuelle medlemmer danner et netværk som opretholdes med nyhedesbrev. Medlemmerne har gratis adgang i hinandens museer. ICOM gennemfører dele af UNESCOs program for museer. ICOMs hovedkvarter ligger i Paris og indeholder ICOMS sekretariat, og UNESCO-ICOM Museum Information Centre. ICOM administrerer internetdomænet .museum.

ICOM har 30 internationale komiteer med fokus på forskellige typer af museer (for eksempel naturhistoriske museer og samlinger, kunstmuseer, militære museer, transportmuseer, etnografiske museer), og 117 nationale komiteer som repræsenterer medlemslandene. De internationale komiteer har årlige møder og det samme har hovedkomiteen. Hvert tredje år afholdes generalforsamling. Det første møde blev holdt i Paris i 1948. De sidste årene var generalforsamlingen i Seoul i 2004, Venezia i 2007 og i Shanghai i 2010. 

ICOM-CC er den største fagkomité med over 1500 medlemmer fra hele verden og fra alle forskellige typer museer og konserveringsprofessioner. Komiteen har som mål at fremme konservering, undersøgelse og analyse af naturhistorisk og kulturhistorisk vigtig materiale.

ICOM-CIDOC har fokus på dokumentation og dokumentationsstandarder for museer, arkiver og lignende organisationer. Komiteen har mere end 750 medlemmer i 60 lande. CIDOC har defineret en model med begreber (kendt som CIDOC CRM), som indeholder en formel ontologi for information om kulturarven (og naturarven). Den er formelt en ISO International Standard (ISO 21127).

Eksterne henvisninger 
 Officiel hjemmesiden
 ICOM Danmark
 Virtual Library museums pages (VLmp)
 CIDOC website
 CIDOC CRM website 
 ICOM — International Committee for Exhibition Exchange 
 ICOM-CC Newsletter 
 Revista Digital Nueva Museologia  Latin American Theory (Spanish)

Internationale organisationer
Kulturorganisationer
Museer
Etableret i 1946
Moderen

Moderen har flere betydninger:

 Moderen (film) – film fra 1914 instrueret af Robert Dinesen
 Moderen (film fra 1926) – sovjetisk film fra 1926 af Vsevolod Pudovkin
 Moderen (skuespil) – skuespil med tekst af Helge Rode og musik af Carl Nielsen
 Moderen (Johannes V. Jensen-novelle)
Moderen (skuespil)

Moderen er et skuespil med tekst af Helge Rode og musik af Carl Nielsen skrevet i forbindelse med Genforeningen. 

Skuespillet huskes vel nok især for musikken: Tågen letter for fløjte og harpe
og de to sange Sangen om Danmark bedre kendt som Som en rejselysten flåde og Min pige er så lys som rav.

Rodes tekst findes digitaliseret i Arkiv for Dansk Litteratur ud fra en bog udgivet i 1920.

I 2015 opførte Ensemble MidtVest, MidtVest Pigekor og Kirsten Olesen uddrag af stykket.
Noder for musikken findes i bind 9 i Carl Nielsen Udgaven.

Referencer 

Skuespil fra Danmark
Skuespil fra 1920
Michel Michaud

Michel-Patrick Michaud (født 19. januar 1946 i Cognac) er en dansk-fransk kok og restauratør, der bragte fransk cuisine til Danmark i 1971. Han har modtaget flere michelinstjerner på restauranter, hvor han har været køkkenchef: Falsled Kro, Kong Hans Kælder og Søllerød Kro. Derudover er han kendt for sin kage Gateau Marcel.

Karriere 

Michaud blev født i den franske by Cognac i 1946. Han stod i lære som kok i Tarbes og arbejdede herefter i Saintes, Cahors og i Avallon i Bourgogne, hvor han var på restauranten Hostellerie de la Poste, der havde en michelinstjerne.

I 1971 blev han køkkenchef på Falsled Kro, hvor han introducerede det franske køkken. Da Lene og Sven Grønlykke sammen med Inge og Klaus Rifbjerg grundlagde Kong Hans Kælder i København i 1976, blev Michaud køkkenchef her. Han forsatte med det franske køkken, der vandt større indpas i de gastronomiske kredse i Danmark. I 1983 modtog restauranten som den første i Danmark en stjerne i Michelinguiden. Inden da var Michaud dog flyttet tilbage til Frankrig, hvor han åbnede sin egen restaurant i 1981. Den fik en michelinstjerne i 1986, før Michaud vendte tilbage til Danmark samme år.

I Danmark blev han køkkenchef på Søllerød Kro, som året efter modtog sin første michelinstjerne. Han arbejde kortvarigt på Restaurant Gammel Åbyhøj i Aarhus og blev i 1993 indehaver af resturanten Marie Louise i Odense. I 1999 modtog han Champagneprisen, der blev uddelt første gang det år.

I 2004 flyttede han til Ruths Hotel i Skagen. Hans mad på Ruths Hotel blev som på alle de restauranter, han har arbejdet på, rost af anmelderne. I 2014 forlod han Ruths Hotel for at blive chefkok på Molskroen. Året efter overtog han den fulde drift af stedet efter Wassim Hallal. Ved udgangen af 2015 overtog Steffen Villadsen fra Den Røde Cottage rollen som køkkenchef på Molskroen, da Michaud ville vende tilbage til Skagen. Michaud blev ansat på Brøndums Hotel som køkkenchef den 1. april 2016.

Hæder 
Michaud har modtaget michelinstjerner i 1982, 1986 og 1987. I 2008 blev han slået til Ridder af Dannebrog, og samme år modtog han også Ordre National du Mérite.

Bibliografi

Referencer 

Kogebogsforfattere fra Danmark
Kokke fra Danmark
Personer fra Frankrig
Riddere af Dannebrog
Modtagere af Champagneprisen
Personer i Kraks Blå Bog
Felipe Nasr

Luiz Felipe de Oliveira Nasr  (født 21. august 1992 i Brasília) er en brasiliansk racerkører, der i 2016-sæsonen kører Formel 1 for Sauber.

Historie 
Efter at Nasr i 2011 vandt det Britiske Formel 3, skiftede han i 2012 til GP2 Series. Her kørte han til og med 2014.

I -sæsonen blev han test- og reservekører for Formel 1-teamet Williams.

5. november 2014 blev det offentliggjort, at Nasr fra  skulle have et fast sæde hos Sauber. I hans debutløb blev han nummer 5 på Melbourne Grand Prix Circuit. I sæsonen scorede han i alt 27 point, og endte på en samlet 13. plads.

Eksterne henvisninger 

 Felipe Nasrs officielle hjemmeside  
 

Formel 1-kørere fra Brasilien
Personer fra Brasília
Otto af Østrig (1865-1906)

Ærkehertug Otto af Østrig (, kendt som den smukke ærkehertug, ; født 21. april 1865 i Graz, død 1. november 1906 i Wien) var en yngre bror til den østrigske tronfølger Franz Ferdinand af Østrig-Este, og far til den sidste østrig-ungarske kejser Karl 1. af Østrig.

Forældre 
Ærkehertug Otto var søn af prinsesse Maria Annunziata af Begge Sicilier (en datter af kong Ferdinand 2. af Begge Sicilier) og ærkehertug Karl Ludvig af Østrig (en bror til kejser Franz Joseph 1. af Østrig-Ungarn).

Familie 
Ærkehertug Otto blev gift med prinsesse Maria Josepha af Sachsen (1867–1944) (en datter af kong Georg 1. af Sachsen). 

De fik to sønner. Den ældste Karl 1. af Østrig blev Østrig-Ungarns sidste kejser.

Eksterne henvisninger 

Ærkehertuger af Østrig
Huset Habsburg-Lothringen
Personer fra Graz
Personer fra Wien
Østrigere i 1800-tallet
Carlos Sainz, Jr.

Carlos Sainz Vázquez de Castro (født d. 1. september 1994), bedre kendt som Carlos Sainz Jr. eller bare Carlos Sainz, er en spansk racerkører, som kører for Formel 1-holdet Scuderia Ferrari.

Baggrund 
Carlos Sainz Jr. er søn af den tidligere to-gange verdensmester i rally Carlos Sainz. Carlos Sainz Jr. kaldes junior, og hans far Sr., for at nemmere differentiere mellem de to.

Tidlige karriere

Gokarts 
Som mange andre, så startede Sainz sin karriere i gokarts. Sainz vandt flere tuneringer, og sluttede andenplads i det spanske karting mesterskab to gange.

Formel BMW 
Sainz kørte i 2010 i Formel BMW. Han imponerede her, da han sluttede på fjerdeplads i sæsonen.

Formel 3 
Sainz kørte i 2012 i Formel 3, hvor han konkurrerede både i den europæiske og den britiske udgave.

GP3 
Sainz kørte i 2013 i GP3 Series, og sluttede på 10. pladsen i mesterskabet.

Formel Renault 3.5 
Sainz kørte først i Formel Renault 3.5 i 2013, men var fokuseret på GP3 den sæson. Det var i 2014 at han havde fuld fokus på Renault 3.5 sæsonen, og det lykkedes ham her at vinde mesterskabet.

Formel-1 karriere

Testkører 
Sainz var testkører for Toro Rosso og Red Bull i løbet af 2013 og 2014.

Toro Rosso

2015 
Sainz fik sin debut i Formel 1 i 2015 sæsonen, efter at Daniil Kvjat var blevet rykket op til Red Bull-holdet. Han scorede 18 point i sin debutsæson, og sluttede på 15. pladsen.

2016 
I 2016 sæsonen sluttede han på 12. pladsen med 46 point.

2017 
Sainz kørte de første 16 ræs af sæsonen hos Toro Rosso, før han skiftede fra holdet til Renault.

Renault

2017 
Efter at have skiftet i løbet af sæsonen, kørte han de sidste 4 ræs med Renault. Han sluttede sæsonen med 54 point på 9. pladsen.

2018 
Sainz sluttede på 10. pladsen med 53 point i sin første hele sæson med Renault.

McLaren

2019 
Sainz skiftede i 2019 til McLaren, hvor han erstattede sin landsmand Fernando Alonso. Sainz fik sit første podium ved Brasiliens Grand Prix, hvor han oprindeligt havde sluttet på 4. pladsen, men var blevet rykket op til 3. pladsen efter at Lewis Hamilton var blevet tildelt en tidsstraf for et sammenstød med Alexander Albon. Dette var McLarens første podium i mere end 2.000 dage. Sainz sluttede på 6. pladsen med 96 point.

2020 
Ved Steiermarks Grand Prix satte Sainz den hurtigste omgang for første gang i hans karriere, hvilke også var rekorden for den hurtigste omgang nogensinde på Red Bull Ring. Sainz sluttede på 2. pladsen ved Italiens Grand Prix, han hidtil bedste resultat, og var kun 0,4 sekunder efter vinderen af ræset Pierre Gasly. Sainz sluttede sæsonen på 6. pladsen igen, denne gang med 105 point.

Ferrari

2021 
Sainz skiftede i 2021 til Ferrari, hvor han erstattede Sebastian Vettel. Han scorede 4 podiumplaceringer i sæsonen, og sluttede på 5. pladsen med 164.5 point.

2022 
Sainz sluttede på 2. pladsen ved sæsonen første ræs, Bahrains Grand Prix, hvilke var Ferraris første 1-2 siden Singapores Grand Prix 2019.

Kilder

Eksterne henvisninger 

 Carlos Sainz, Jr. officielle hjemmeside 
 

Formel 1-kørere fra Spanien
Personer fra Madrid
Page Four

Page Four er et dansk boyband fra København bestående af de fire medlemmer: Stefan Hjort (f. 1998), Lauritz Emil Christiansen (f. 1998), Jonas Schwanenflügel Eilskov Jensen (f. 1996), og Pelle Højer Pedersen (f. 11 april 1997). Gruppen blev dannet i starten af 2014 og fik hurtigt mange Facebookfølgere, som følge af deres online-upload af coverversioner af danske sange. I november, 2014 skrev gruppen pladekontrakt med Sony Music Entertainment Denmark. Page Four udmærkede sig ved at være det første boyband, der sang på dansk.
Deres fans bliver kaldt Pagers
.

Singlen "Sommer" blev skrevet sammen med Tim McEwan, Theis Andersen og Søren Ohrt Nissen. Sangen røg direkte ind som nr 1 på den danske iTunes og opnåede også en placering på Europe Official Top 100. Gruppens tre første singler opnåede desuden alle en placering i top 15 på den danske singlehitliste Tracklisten.

I 2018 annoncerede boybandet at de stoppede med at lave musik sammen og at deres forårstour blev den sidste tour.
Den 13. juni 2023 annoncerede bandet at de genopstår via et opslag på instagram.

Diskografi

Album

Singler

Referencer

Eksterne henvisninger 
 Officiel hjemmeside 
 

Musikgrupper fra 2014
Popgrupper fra Danmark
Boybands
Bobby Zachariae

Bobby Zachariae (født 13. maj 1955 i København) er er dansk psykolog, forsker, faglitterær forfatter og foredragsholder. Han er uddannet cand.psych., dr. med. med speciale i sundhedspsykologi. Han har kandidateksamen i psykologi, og en bachelorgrad i statskundskab, samt en medicinsk doktorgrad. Han har desuden bl.a. været Visiting Associate Professor ved Harvard Medical School i Boston, gæsteforsker ved Memorial Sloan Kettering Cancer Center, New York, USA og forskningsprofessor ved Århus Universitetshospital.

Han er ansat som professor ved Onkologisk Afdeling, Århus Sygehus og Psykologisk Institut, Aarhus Universitet. Han er leder af Psykoonkologisk Forskningsenhed, hvis hovedopgave er at gennemføre forskning i psykologiske og sociale aspekter ved kræft.

Udover psykosocial kræftforskning er Bobby Zachariaes vigtigste forskningsmæssige interesser: psykoneuroimmunologi, smerteforskning, stressforskning, hypnose, visualisering og kommunikation.

Bobby Zachariae er en af Danmarks førende eksperter indenfor sundhedspsykologi. Han forsker i sammenhængen mellem krop og psyke og vores evne til mentalt at påvirke sygdom, sundhed og livskvalitet. Han er forfatter til en lang række bøger og CD-udgivelser om stress og har med sine cd’er i serien, Visualisering og livskvalitet, medvirket til, at mange mennesker på en nem måde har kunnet påvirke deres eget velbefindende. Han har udgivet flere bøger bl.a. Trivsel og håndtering af stress, som er en praktisk håndbog både til ledere, medarbejdere og pårørende.

Bibliografi 
 2000 - Mind and Immunity (doktorafhandling), Wiley-Blackwell, 272 sider, 
 2004 - Kræftens psykologi - Psykologiske og sociale aspekter ved kræft, Redigeret af Bobby Zachariae og Mimi Yung Mehlsen, Gyldendal / Hans Reitzel,  
 2013 - Klinisk sundhedspsykologi (medforfatter), Munksgaard, 471 sider,

Hæder 
 1992: Henry Guze Award for den bedste forskningsopgave om hypnose fra The Society for Clinical and Experimental Hypnosis
 2002: Æresmedlem af Dansk Selskab for Hypnose.
 2006: Nomineret til Videnskabsministeriets Forskningskommunikationspris 2006

Noter

Eksterne links 
 Hjemmeside

Psykologer fra Danmark
Faglitterære forfattere fra Danmark
Professorer fra Aarhus Universitet
Personer fra København
Bobby
Personer i Kraks Blå Bog
Hans Jensen (dyrlæge)

Hans Jensen (født 5. juni 1848, død 20. maj 1923) var en dansk dyrlæge, forfatter, tegner og far til Thit og Johannes V. Jensen.

Hans Jensen var 2. søn af Jens Jensen Væver, som Johannes V. Jensen skildrede i en novelle.
Hans Jensen tog til hovedstaden og blev uddannet på Landbohøjskolen.
Mens han studerede, traf han sin kommende kone, Marie Kirstine Jensen, der var fra Skovby på Falster.
Parret bosatte sig i Farsø i 1871, og året efter blev han distriktsdyrlæge.

I 1897 udgav Hans Jensen anonymt et 92-siders skrift Fordømmelseslæren, der var et angreb på Indremission.
Skriftet blev ikke ufordelagtigt anmeldt i Politiken af Jeppe Aakjær.
I 1899 udgav han anonymt en samling fortællinger Spøgeri.
I 1940 udkom posthumt Himmerlandske Dialektfortællinger.
Flere af Jensens tekster indgår i samlingen Hexemesteren : historier fra distriktsdyrlæge i Farsø Hans Jensens tid 1848-1923 af Helene Kragh-Jakobsen, udgivet af Farsø Bibliotek i 1998.

Johannes V. Jensen skrev flere digte om sin far.
Mens faren levede udkom Digte 1921 med det femstrofede digt Min Fader med førstelinjen "Usporlig skrider de drøje Tider".
Efter Hans Jensens død udkom to nye digte i digtsamlingen Verdens Lys fra 1926:
Et kort digt med den tidligere brugte titel Min Fader med førstelinjen "Nu har han lagt sig. De store, varme" og det mere kendte Dyrlægens Minde på 44 strofer.
Det var allerede udkommet i 1924 i Thøger Larsens tidsskrift Atlantis, hvor det var ledsaget af Hans Jensens tegninger af herbarieplanter. Digtets forside prydedes af en tegning af tveskægget ærenpris (Veronica chamædrys).
Johannes V. Jensens Himmerlandshistorie Ved Livets Bred indeholder også beskrivelser af faren, særligt deres "arvede erindringer" om barnets tidlige oplevelser.

Flere indtryk af Hans Jensen er kommet på skrift.
Emil Fog skrev i Politiken i 1933:

Referencer 

Dyrlæger fra Danmark
Faglitterære forfattere fra Danmark
Johannes V. Jensen
Personer fra Farsø
Novelleforfattere fra Danmark
Skibsbro

En skibsbro var forud for industrialiseringen og de moderne havne et teknisk anlæg i form af en træbro (eller mole), der bygges ud fra land i vandet for, at skibe kunne lægge til. En skibsbro adskilte sig fra et bolværk eller en kaj, der var et anlæg for skibes mulighed for at lægge til, men hvor der bagved var sket en opfyldning af arealet mod land, der således kunne fungere som oplagsplads.

Anlægget har undertiden overlevet som gadenavn: Skibbroen (Skibsbroen), i Ribe, Aabenraa, Tønder og Flensborg eller Skib(s)-brogade i Aabenraa, Haderslev, Kalundborg, Tønder og flere andre.

noter

Litteratur 
 Michael Levy Bruus: "I sikker havn. Danske købstadshavnes modernisering 1798-1868" (Maritim Kontakt 29; København 2007; ; s. 7-102

Havne
Pascal Wehrlein

Pascal Wehrlein (født 18. oktober 1994 i Sigmaringen) er en tysk racerkører, der i 2016-sæsonen kører Formel 1 for Manor Racing, hvilket blev hans debut i løbsserien.

Historie 
Han er født og opvokset i Sigmaringen i Baden-Württemberg, med en mor fra Mauritius og faren fra Tyskland. 

Wehrlein begyndte at køre gokart i 2003, og i 2010 debuterede han i formelklassen ADAC Formel Masters, som han vandt året efter. 

Som 18-årig fik Wehrlein i 2013 debut i Deutsche Tourenwagen Masters. Året efter endte han på en samlet 8. plads, mens han i 2015 som den yngste nogensinde vandt serien.

Formel 1 
I september 2014 blev det offentliggjort at Pascal Wehrlein skulle være test- og reservekører fra Mercedes GP i Formel 1. Fra  fik han fast sæde hos Formel 1-feltets mindste team, Manor Racing. Dette skete efter aftale med Mercedes, som også leverede motorer til Manor. Manor fik som en del af aftalen adgang til Mercedes' vindtunnel, når teamets biler skulle testes.

Resultater

Karriereoversigt

Komplette Formel 1-resultater 
(Forklaring) (Resultater i fed skrift indikerer pole position, resultater i kursiv indikerer hurtigste omgang)

Referencer

Eksterne henvisninger 

 Pascal Wehrleins officielle hjemmeside  
 

Formel 1-kørere fra Tyskland
Personer fra Baden-Württemberg
Classic Race Aarhus

Classic Race Aarhus var en årlig motorsportsfestival, der blev afholdt over én weekend i og omkring Mindeparken i Aarhus. Start- og målområdet på den 2.600 meter lange banestrækning var placeret på Strandvejen, lige udfor Tangkrogen.

I 2018 deltog over 300 biler, og over tre dage var der 42.500 publikummer. Udover en del showløb afvikles der også ordinære mesterskabsafdelinger i blandt andet Danish Thundersport Championship (DTC).

Fonden, Classic Race Aarhus Fond, ejede festivalen, og dens primære mål var at lave Nordeuropas bedste racefestival, og at støtte børns trafiksikkerhed.

I 2020 måtte racet aflyses på grund af coronaviruspandemien. Året efter i 2021 måtte man rykke racet til september grundet restriktioner. Men samme år meddelte Classic Race Aarhus at fondet var gået konkurs og at racet 2021 ville blive det sidste.

Eksterne henvisninger 
 Classic Race Aarhus' officielle hjemmeside 

Bilsport
Sport i Aarhus
Etableret i 2010
Motorsport i Danmark
Bergkrystallen Station

Bergkrystallen Station (Bergkrystallen stasjon) er en metrostation, der er endestation for Lambertseterbanen på T-banen i Oslo. Stationen er opkaldt efter gaden af samme navn og ligger i den sydlige del af Lambertseter.

Stationen åbnede, da Lambertseterbanen blev etableret som sporvej i 1957. I 1966 ombyggedes banen til T-banen. Der var efterfølgende planer om at forlænge T-banen videre mod syd til Mortensrud, og både Lambertseterbanen og Østensjøbanen blev overvejet som muligheder. Til slut valgte man dog at forlænge Østensjøbanen fra dens hidtidige endestation, Skullerud. Var Lambertseterbanen blevet valgt, kunne Bergkrystallen være blevet nedlagt, da nabostationen Munkelia var et bedre udgangspunkt.

Indtil 2010 gik linje 1 også til Bergkrystallen og brugte da som oftest det højre spor set fra tunnelens åbning, mens linje 4 plejede at bruge det andet. Efter at linje 1 blev indstillet midlertidigt 15. marts 2010, har linje 4 imidlertid været den eneste linje til at betjene Bergkrystallen og bruger nu kun det højre spor. Driften på linje 1 blev genoptaget 6. december 2010, men da var den blevet omlagt til Ellingsrudåsen. Det venstre spor stod derfor ubenyttet hen i de efterfølgende år. Efter en omlægning af linjenettet 3. april 2016 vendte linje 1 imidlertid tilbage til Bergkrystallen.

Eksterne henvisninger 

T-banestationer i Oslo
Etableret i 1957
Munkelia Station

Munkelia Station (Munkelia stasjon) er en metrostation på Lambertseterbanen på T-banen i Oslo. Stationen ligger i området af samme navn i den sydvestlige del af Lambertseter. Stationen ligger ved indkørslen til tunnelen, der fører videre banen videre til Bergkrystallen. Der er en kiosk over tunnelen foruden stier til vejene Langbølgen og Mikrobølgen.

Stationen og stationsområdet blev opgraderet til metrostandard og genåbnet 3. september 2013.

Eksterne henvisninger 

T-banestationer i Oslo
Etableret i 1957
Lambertseter Station

Lambertseter Station (Lambertseter stasjon) er en metrostation på Lambertseterbanen på T-banen i Oslo. Stationen ligger lige ved Lambertseter senter, der indeholder nærbutikker og Symra kino. Derudover er der to broer og seks adgangsveje. Stationen er den største på Lambertseterbanen.

Stationen blev etableret sammen med Lambertseterbanen, der åbnede som sporvej 28. april 1957 og blev omstillet til T-bane 22. maj 1966. Stationen blev opgraderet til metrostandard og genåbnet 3. september 2013.

Eksterne henvisninger

Noter 

T-banestationer i Oslo
Etableret i 1957
Karlsrud Station

Karlsrud Station (Karlsrud stasjon) er en metrostation på Lambertseterbanen på T-banen i Oslo. Stationen ligger mellem Brattlikollen og Lambertseter i satellitbyen Lambertseter. Karlsrud skole og Lambertseter videregående skole ligger i gåafstand fra stationen.

Stationen blev opgraderet til metrostandard og genåbnet 4. september 2013. Den har et specielt udseende med trævægge for at beskytte dem, der bor lige ved stationen. Stationen har desuden et læskur og belysning, der ellers ikke forekommer på Lambertseterbanen.

Eksterne henvisninger 

T-banestationer i Oslo
Etableret i 1957
Deutsche Tourenwagen Masters

Deutsche Tourenwagen Masters (DTM) er en tysk motorsportsserie for silhuetbiler, der blev kørt for første gang i 2000-sæsonen. DTM køres primært i Tyskland, men også racerbaner i andre europæiske lande benyttes. Serien fortsatte mesterskabet fra Deutsche Tourenwagen Meisterschaft, der blev lukket i 1996 på grund af for høje omkostninger.

DTM-mestre

Eksterne henvisninger 

 DTMs officielle hjemmeside 

Bilsport
Motorsport i Tyskland
Etableret i 2000
Det Litauiske Råd

Det Litauiske Råd () var Litauens statslige råd. Rådet blev nedsat ved Vilniuskonferencen, der fandt sted 18.-23. september 1917. Rådet havde til formål at grundlægge en selvstændig litauisk stat. Den 16. februar 1918 underskrev medlemmerne Litauens uafhængighedserklæring. Rådet var aktivt frem til den 15. maj 1920, hvor parlamentet Seimas trådte sammen.

Litauiske Råd, Det
Etableret i 1917
Ophørt i 1920